《夜半对雪作》
宋代·洪朋

积雪未消惊白夜，欻思小艇钓云沙。排檐故作纤纤笋，著树还开万万花。

最觉素娥相映发，不应青女妒容华。麦如马尾年年在，枵腹鸣雷莫怨嗟。

作者简介：宋洪州南昌人，字龟父。黄庭坚甥。两举进士不第，终身布衣。工诗，庭坚称其笔力扛鼎，与弟洪刍、洪炎、洪羽俱有才名，号四洪。年仅三十八而卒。有《洪龟父集》。